स्कॉटलैंड के प्रथम मंत्री
स्कॉटलैंड के प्रथम मंत्री (गैलिक: Prìomh Mhinistear na h-Alba; स्कॉट्स: Heid Meinister o Scotland), स्कॉटिश सरकार के नेता का पद है। प्रथम मंत्री स्कॉटिश कैबिनेट की अध्यक्षता करते हैं और स्कॉटिश सरकार की नीति के निर्माण, विकास और प्रस्तुतीकरण के लिए मुख्य रूप से जिम्मेदार हैं। प्रथम मंत्री के अतिरिक्त कार्य, स्कॉटलैंड को देश और विदेश में बढ़ावा देना और उसका आधिकारिक प्रतिनिधित्व करना शामिल है, तथा वे संवैधानिक मामलों के लिए भी जिम्मेदार हैं, क्योंकि वे विचलन और स्कॉटिश सरकार से संबंधित हैं। प्रथम मंत्री स्कॉटिश संसद के सदस्य होते है और संप्रभु द्वारा आधिकारिक तौरपर नियुक्त किए जाने से पूर्व, स्कॉटिश संसद द्वारा नामांकित किये जाते हैं। स्कॉटिश कैबिनेट के सदस्य और स्कॉटिश सरकार के अधीनस्त मंत्रियों के साथ-साथ स्कॉटिश विधिक अधिकारियों को प्रथम मंत्री द्वारा नियुक्त किया जाता है। स्कॉटिश सरकार के प्रमुख के रूप में, प्रथम मंत्री स्कॉटिश संसद के अपने कार्यों और व्यापक सरकार के कार्यों के लिए प्रत्यक्ष रूपसे जवाबदेह हैं।